b'\n_START_ARTICLE_\nBeatrica od Sicilije\n_START_PARAGRAPH_\nBeatrica od Sicilije (gr\xc4\x8d. \xce\x92\xce\xb5\xce\xb1\xcf\x84\xcf\x81\xce\xaf\xce\xba\xce\xb7; 1252. \xe2\x80\x93 17. studenog/12. prosinca 1275.) bila je k\xc4\x87i kralja Sicilije te latinska carica Konstantinopola. Njezini su roditelji bili Karlo I. Napuljski (sin kralja Francuske) i njegova prva supruga, Beatrica od Provanse (k\xc4\x87i grofa Provanse). Karlo je bio kralj Napulja i Sicilije te grof Anjoua._NEWLINE_Mu\xc5\xbe Beatrice je bio car Filip od Courtenaya (1243. \xe2\x80\x93 15. prosinca 1283.). On je o\xc5\xbeenio Beatricu 15. listopada 1273. u Foggiji te su imali sretan brak. Njihovo je jedino dijete bila Katarina I. (latinska carica), koju je smrt majke veoma pogodila.'